Αλέξανδρος Ζαρκάδας

Ο Αλέξανδρος Ζαρκάδας (1931 - 13 Ιουνίου 2014) ήταν αντιστράτηγος του ελληνικού Στρατού Ξηράς με συμμετοχή στον αντιδικτατορικό αγώνα. Μεταπολιτευτικά διετέλεσε νομάρχης Κέρκυρας και πρόεδρος του Οργανισμού Λιμένος Πειραιώς (ΟΛΠ).

Βιογραφικά στοιχεία
Γεννήθηκε το 1931 στο Μαρούσι, όπου και μεγάλωσε. Αποφοίτησε από τη Στρατιωτική Σχολή Ευελπίδων το 1953 ως ανθυπολοχαγός του Πυροβολικού.  Ως αξιωματικός, ήταν από τους πρωτοπόρους της Αεροπορίας Στρατού (τότε ΕΠΑΡ). Υπηρέτησε στην Κύπρο το 1964 στις εκκαθαρίσεις τουρκοκυπριακών θυλάκων, μαζί με τον Σπύρο Μουστακλή.

Το 1967 ήταν από τους πρώτους αξιωματικούς που αποστράτευσαν οι χουντικοί μετά την επικράτησή τους. Συμμετείχε στην αντιστασιακή οργάνωση «Ελεύθεροι Έλληνες», συνελήφθη και φυλακίστηκε για τέσσερα χρόνια.

Μετά την αποκατάσταση της δημοκρατίας, ο Αλέξανδρος Ζαρκάδας διετέλεσε διαδοχικά, από το 1974 ως το 1979, νομάρχης Σάμου, Αιτωλοακαρνανίας και Κοζάνης, ενώ το 1981 ήταν υποψήφιος βουλευτής με το ΠΑΣΟΚ, χωρίς να εκλεγεί. Στη συνέχεια διετέλεσε πρόεδρος του ΟΛΠ (1982-1985) και νομάρχης Κέρκυρας (1993-1995).

Πέθανε τον Ιούνιο του 2014.

Πηγές

Έλληνες αξιωματικοί του πυροβολικού
Νομάρχες Κέρκυρας
Νομάρχες Σάμου
Νομάρχες Αιτωλοακαρνανίας
Νομάρχες Κοζάνης